Odense Adresse-Contoirs Efterretninger, 1848-09-06
Odense. Vi have erholdt Hamborgerblade af 1 og 2 Septbr. Den paafulgte Ratification af Vaabenstilstanden var bekjendt i Hamborg, dog var Man endnu uvis om Betingelserne, da ingen officiel Meddelelse derom havdes. Fra Wismar skrives, at Fredsunderhandlingerne skulle føres i Lybek. "Børsenh. melder fra Altona, at befalingen at hente de danske Fanger fra Stade er den 31 August bleven tilbagekaldet; som sandsynlig Grund hertil anføres, at Man frygtede for Konflikter i Kiel, hvor den i Anledning af Vaabenstilstanden allerede meget bevægede Stemning rimeligviis endnu mere vilde forbittres ved Landsforsamlingens Sammenkomst den 4de og mange Rends borgeres Tilstrømmen, saa at Man foretrak at lade Fangerne endnu i nogle Dage blive i Stade og Altona for derefter at tilbagelevere dem paa et andet Sted, Man meente Eckernførde. Jmidlertid have Fangerne i Altona erholdt Lov til at gaae frit omkring. "Schlesw.- Holst.-Zeitg." tordner mod Vaabenstilstanden: den forlanger blandt andet, at "Landsforsamlingen" skal erklære sig permanent, at Jngen skal lyde den nye Regjering, at alle Skatter skulle negtes og at Man skal gaae over til aktiv Modstand, naar hine Midler vise sig utilstrækkelige. Borgerforsamlingen i Rendsborg har den 1 Septbr. erklæret sig for, at ingen øieblikkelig Skattenegtelse skulde finde Sted, fordi Landets Modstandsmidler derved vilde svækkes, men at alle Skatter skulde betales paa det Hurtigste og uden Vægring, saalænge den provisoriske Regjering bestod. Er det saaledes ikke usandsynligt, at det høirøstede og fanatiske Parti i Hertugdømmerne, der indseer at Vaabenstilstanden, gjør en Ende paa dets Herredømme, forbereder og maaskee allerede har begyndt en desperat Modstand - der dog jo desperattere den er, desto snarere maa føre til dets egen totale Undergang - saa er det paa den anden Side klart, at Man i Hamborg og Lybek og som det synes tillige i Altona er veltilfreds med Blokadens Ophør med hvad dertil hører og at hine Bestræbelser neppe ville finde Sympathier i en stor Kreds. Den 31 August var Vrangel endnu i Apenrade; den 28de foretog han personlig, ledsaget af Prinds Frederik af Baden, en Rekognoseering til i Nærheden af den jydske Grændse. Det er ikke den prov. Regjering, med Bureauet (Præsidenten, Vicepræsidenten &c.), der har sammenkaldt Landsforsamlingen". Den 1 Septbr. indtraf de første Forbundstropper (Hannoveranere) nordfra til Rendsborg og en meget levende Troppebevægelse ventedes i de nærmest følgende Dage, hvorom allerede havdes mangfoldige Beretninger fra Apenrade, Flensborg og Slesvig. Den 4de og sidste würtembergske Bataillon ankom den 1 Septbr. til Hamborg; 500 Mand würtembergsk Kavalleri, som endnu manglede, meentes at ville vende om paa Marschen. Schleiden passerede den 1ste gjennem Altona paa Reisen fra Berlin til Rendsborg. - J Stettin er atter 2 for frivillige Bidrag byggede Kanonjoller løbne af Stabelen. Kongen af Hannover har anerkjendt Centralmagten. J Frankfurt afholdtes den 27 og 28 f. M. en Forsamling af Bogtrykkere, (Principaler og Medhielpere) fra alle Tydsklands Dele, Man kom til en Overeenskomst, der tilfredsstillede begge Parter. J Berlin er det mere roligt; Regjeringen vinder tilbage i Kraft og viser stedse mindre Tilbøielighed til at lade sig dominere fra Frankfurt. Den siden Amnestien efter Martsrevolutionen sig i Disseldorf opholdende Digter Feiligrath er bleven arresteret, som det hedder i Anledning af et nylig af ham forfattet Digt: "Die Tødten an die Lebenden", hans Arrestation har betydelig forøget Gjæringen i det talrige demokratiske Parti. - J den østerrigske Nationalforsamling har Udenrigsminister Wessenberg, paa en Jnterpellation af Schuselka erklæret, at der ikke kunde være Tale om et Separatforbund mellem Østerrig og Danmark, den østerrigske Gesandt i Kjøbenhavn var instrueret til at forholde sig aldeles neutral i det schleswigholsteinske Anliggende og kun at betragte sig som Repræsentant for de ikke tydske østerrigske Stater. - J Rostock hersker megen Gjæring; dog synes Reform foreningens Bestræbelser nærmest at gaae ud paa gjennemgribende kommunale Reformer; Efterretningen om Vaabenstilstanden med Danmark har vakt stor Glæde. -